গম্ভরী দেবী
গম্ভরী দেবী (১৯২২ - ৮ই জানুয়ারি ২০১৩) হলেন হিমাচল প্রদেশের বিলাসপুর জেলার একজন প্রবীণ ভারতীয় লোকশিল্পী, লোককলাবিদ ও নৃত্যশিল্পী, হিমাচল প্রদেশের লোকসংস্কৃতিতে তাঁর অবদানের জন্য তিনি খ্যাতিমান । রবীন্দ্রনাথ ঠাকুরের দেড়শতম জন্মবার্ষিকী উপলক্ষে ২০১১ সালে সংগীত, নৃত্য ও নাট্যকলার জাতীয় একাডেমী সংগীত নাটক একাদেমি তাঁর নিজস্ব ক্ষেত্রে পরিবেশনা কলার জন্য তাঁকে ঠাকুর একাদেমি অ্যাওয়ার্ড (ঠাকুর একাদেমি পুরস্কার) প্রদান করে। এই উপলক্ষে সারা ভারতব্যাপী ১০০ শিল্পীকে তাঁদের স্ব স্ব কর্মক্ষেত্রে অবদানের জন্য পুরস্কার প্রদান করা হয়। ২০০১ সালে তিনি হিমাচল একাডেমি অব আর্টস থেকে পুরস্কার লাভ করেছিলেন। তিনি ২০১৩ সালের ৮ই জানুয়ারী ৯১ বছর বয়সে মারা যান।